ET-moordenaar gevonnis | Nuus24
ET: Vonnisoplegging uitgestel
ET-moordenaar vandag gevonnis
ET: Vierkleur-vlae wapper buite hof
Johannesburg – Die man wat veroordeel is nadat hy die voormalige AWB-leier, ­Eugene Terre’Blanche, vermoor het, sal Maandag in die hooggeregshof op Ventersdorp gevonnis word.Chris Mahlangu is verlede maand skuldig bevind op aanklag dat hy Terre'Blanche in April 2010 in sy plaashuis doodgeslaan en probeer het om hom te beroof.Hy is ook saam met Patrick Ndlovu skuldig bevind op aanklag van huisbraak. Ndlovu, wat ten tyde van die voorval minderjarig was, is vrygespreek op aanklagte van moord en poging tot roof.Vonnisverrigtinge is voorheen uitgestel sodat 'n sielkundige se verslag van Mahlangu opgedateer kan word en 'n proefbeampte sy verslag oor Ndlovu kan afhandel.Mahlangu is steeds in aanhouding in Potchefstroom, terwyl Ndlovu in 'n plek van veiligheid in Klerksdorp aangehou word.– Volg Nuus24 op Twitter
Die staat het nie 'n saak nie en die slagoffer het nie 'n saak nie... Wat is daar om te verstaan? Moord was nog nooit so maklik nie.